Петя Дубарова
Дъжд

chitanka.info

Като пулса на сърцето

бодро тупкат капки вън.

Колко чудно и красиво

всичко туй е, като в сън.

Златосребърни прашинки.

В своя танц проблясват те.

Леко удрят се в стъклата,

сякаш чука там дете.

26.08.1973 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.